**Noaptea de Halloween**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fantoma albă stă în copac și privește.

Ce vede oare?

Vede un liliac negru ce iese din grota groazei,

Vede un schelet verde fosforescent ce aleargă prin pădure,

Vede o bufniță cu ochii mari ce privește-n abis și cântă,

Vede mai multe măști ce se deplasează dansând în pădure,

Iar pe neașteptate apare pisica neagră cu un felinar în mână.

Vine apoi ora dovlecilor, iar în întuneric se vor vedea toți.

Prietenii noștri înfricoșători se vor întâlni

în ritm de dans sălbatic, sinistru.

Toate sunt costume de Halloween

ce se mișcă-n orașul transformat de vrăjitoare.

Luna încearcă să cadă cuprinsă de vârcolaci,

iar vampirii aleargă după sânge.

Un glas îi sperie pe toți,

e șoarecele pădurii ce strigă neînfricat:

Ne dați ori nu ne dați, că de noi nu mai scăpați!